Diari Oficial de la Generalitat Valenciana


Sumari del DOGV 5275, del 07-06-2006 (2006/5798)

Notificació a l'empresa Selectrans, SL. Expedient número 046/05-A.
------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5798


Organisme emissor
:   Conselleria d'Infraestructures i Transport

Tipus de document
:   Anunci

Notificació a l'empresa Selectrans, SL. Expedient número 046/05-A. [2006/M5798]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Selectrans, SL que s'ha dictat laude en l'expedient 046/05-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent:  
Alacant, 10 de març de 2006.  
A les 10.00 hores es constituïx la Junta Arbitral de Transports d'Alacant en la seua seu d'avinguda d'Aguilera 1-6a planta, pels membres expressats al marge, a fi de dictar laude arbitral sobre la controvèrsia plantejada en l'expedient 046/05-A, promogut per Diego Gómez Fernández amb domicili a Granada contra Selectrans, SL, amb domicili a Alacant en relació amb la reclamació següent: impagament de ports per servicis de transport realitzats al juny de 2005 entre Alemanya i Portugal per valor de 2.784,00 euros (dos mil set-cents huitanta-quatre euros) més els interessos de demora i despeses de gestió i condemna a pagar les costes al reclamat. Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada.  
Es concedix la paraula al representant de l'actora José Manuel Aparisi Torres el qual ratifica la seua demanda i quantia indicades. Així mateix, són aportats a l'expedient, com a proves documentals, documents CMR o cartes de port internacional, ordes de càrrega dels servicis esteses per l'entitat reclamada i factures pels referits servicis. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre i el seu reglament d'aplicació ja que afecta les qüestions competencials de les juntes arbitrals de Transport i vista la Llei 34/2002, d'11 de juliol (disposició addicional 4a), sobre Servicis de la Societat de la Informació i de Comerç Electrònic.  
Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent laude:  
Estimar la demanda interposada per Diego Gómez Fernández, contra Selectrans, SL per considerar formalitzat el contracte i realitzades les prestacions convingudes sense que s'haja provat el pagament dels ports meritats.   
Conseqüentment amb el que s'ha exposat és procedent que Selectrans, SL pague a Diego Gómez Fernández, la quantitat de 2.784,00 euros (dos mil set-cents huitanta-quatre euros) inclòs l'IVA, en concepte de ports després de liquidació, més els interessos legals de demora a què hi haguera lloc des del moment de la interposició de la demanda el 22 de novembre de 2005 fins a la data del present laude, sense cap decisió sobre les despeses de gestió reclamades i costes del procediment.   
Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se dins dels 10 dies següents al de la notificació del laude, o d'aclariment, dins dels cinc dies següents al de l'expressada notificació.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.  
El que per a constància, arxivament i trasllat a les parts firmen els membres de la Junta en el lloc i data indicats.  
Alacant, 5 de maig de 2006.. El president de la Junta Arbitral del Transport d'Alacant: Manuel J. Gálvez.